Diari Oficial de la Generalitat Valenciana


Sumari del DOGV 7218, del 20-02-2014 (2014/1291)

Subhasta de béns immobles en Náquera.
-------------------------------------

### Dades del document

Número de DOGV
:   7218

Data del DOGV
:   20-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1291


Organisme emissor
:   Notaria de Vicente Micó Giner

Tipus de document
:   Subhasta

Subhasta de béns immobles en Náquera. [2014/1291]  
Vicente Micó Giner, notari del Col·legi de València, amb residència a Sagunt, faig saber que en la meua notaria, situada a Sagunt, a l'avinguda dels Sants Patrons, número 8, baix, es tramita la venda extrajudicial, d'acord amb l'article 129 de la Llei Hipotecària, de les finques hipotecades següents:  
1. Parcel·la 9 A. Parcel·la edificable situada al terme de Náquera, al paratge Torre o Contesa dels Plans de Náquera. Té una superfície de mil sis-cents cinquanta-huit metres quadrats, i fita: al nord, amb la parcel·la resultant 8; al sud, carrer en projecte, 17; a l'est, carrer en projecte, 14 i a l'oest, carrer en projecte, 13. Ús residencial. Edificabilitat: 1.522,50 metres quadrats. Coeficient de participació: 1,02 per cent.  
Inscripció: en el Registre de la Propietat de Massamagrell, en el tom 2.755, llibre 246 de Náquera, foli 49, finca 16395.  
Títol: adquirida per reparcel·lació, en virtut del certificat administratiu de l'Ajuntament de Náquera, de data 26 de setembre de 2007.  
Referència cadastral: 0049473PH5356L2267HD.  
2. Parcel·la 9 B. Parcel·la edificable situada al terme de Náquera, al paratge Torre o Contesa dels Plans de Náquera. Té una superfície de cinc-cents setanta-huit metres quadrats, huitanta-quatre decímetres quadrats, i fita: al nord, amb la parcel·la resultant 6; al sud, carrer en projecte, 17; a l'est, carrer en projecte, 13 i a l'oest, parcel·la resultant 45E. Ús residencial. Edificabilitat: 531,53 metres quadrats. Coeficient de participació: 0,35 per cent.  
Inscripció: en el Registre de la Propietat de Massamagrell, en el tom 2755, llibre 246 de Náquera, foli 54, finca 16475.  
Títol: adquirida per reparcel·lació, en virtut del certificat administratiu de l'Ajuntament de Náquera, de data 26 de setembre de 2007.  
Referència cadastral: 8328135VS4346W6899ZA.  
Condicions de la subhasta: tindrà lloc en el meu despatx professional, única subhasta, el dia 7 d'abril de 2014, a les 12.00 hores, i el tipus de base és el d'un milió dos-cents setanta-cinc mil huit-cents vint-i-quatre euros i cinquanta-cinc cèntims (1.275.824,55 €), per a la finca registral 16182 i quatre-cents quaranta-cinc mil quatre-cents onze euros i cinquanta-un cèntims (445.411,51 €) per a la finca registral 16616.  
  
La documentació i el certificat del Registre a què es referixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 13.00 hores.  
Els licitadors hauran de consignar, prèviament a la subhasta, en la notaria, la quantitat equivalent al 30 per cent del tipus corresponent a l'única subhasta, per mitjà de xec bancari a nom del notari.  
S'entendrà que tot licitador accepta com a suficient la titulació existent o que no hi ha títols.  
Podran fer-se postures per escrit en plec tancat, acompanyades del justificant del depòsit previ, fins al moment de la subhasta.  
Les càrregues o els gravàmens anteriors, si els hi ha, al crèdit de l'actor continuaran subsistents i que, pel sol fet de participar en la subhasta, el licitador els admet i accepta quedar subrogat en la responsabilitat derivada d'aquells, si la rematada s'adjudicara a favor seu.  
  
Sagunt, 12 de febrer de 2014.- El notari: Vicente Micó Giner.